
ELŐTERJESZTÉS
(a Képviselő-testület 2015. február 25-i ülésére)

A Bács-Kiskun Megyei Rendőr-főkapitányságot Kiskőrös Város Önkormányzatának üzleti vagyonát képező, Kiskőrös belterületi 2674/A/24. hrsz-on nyilvántartott, természetben 6200 Kiskőrös, Luther Márton tér 3. szám III/24. ajtószám alatti, 57 m2 alapterületű, komfortos bérlakás tekintetében, írásbeli megállapodás alapján – egyszeri - 2017. november 14. napjáig bérlő-kiválasztási jog illeti meg.

A lakások és helyiségek bérletére, valamint az elidegenítésükre vonatkozó egyes szabályokról szóló, többször módosított 1993. évi LXXVIII. törvény 3. § (3) bekezdése alapján, ha az önkormányzati lakás, továbbá a műteremlakás bérlőjének kijelölésére vagy kiválasztására megállapodás, illetőleg e törvény hatálybalépésekor jogszabály meghatározott szervet jogosít fel, az általa megjelölt személlyel kell szerződést kötni. A bérlőkijelölésre, valamint ilyen megállapodás esetén a bérlő kiválasztására jogosult döntése alapján a szerződés határozatlan vagy határozott időre, illetőleg feltétel bekövetkezéséig köthető. A bérlőkijelölésre jogosult a szerződés tartalmára vonatkozóan - ha erre törvény vagy megállapodás felhatalmazza - egyéb feltételeket is előírhat.

A bérlő-kiválasztási jog folyományaként a Kiskőrös, Luther Márton tér 3. szám III/24. ajtószám alatti lakás belügyi rendelkezésű lakásnak minősül és a 41/2000. (XII.12.) BM rendelet vonatkozik rá, mivel a 2014. január 1. napján hatályba lépő 75/2013. (XII.18.) BM rendelet a Bács-Kiskun Megyei Rendőr-főkapitányság által már elbírált igénylésekre nem vonatkozik.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére - a polgármester javaslatára - pályázat kiírása nélkül adja bérbe.

Kiskőrös Város Önkormányzatának Képviselő-testülete az 5/2014. számú határozatával döntött arról, hogy a fentiekben nevesített lakást a Kiskőrösi Rendőrkapitányság Közrendvédelmi Osztály Körzeti Megbízotti Alosztályon dolgozó Haskó Tamás r.ftőrm. részére 2014. február 1. napjától 2017. november 14. napjáig bérbe adja. Haskó Tamás r.ftőrm. 2015. január 30. napjával a bérleti szerződést felmondta, a lakásból kiköltözött, azt szerződésszerűen Kiskőrös Város Önkormányzatának birtokába visszaadta.

Török Zsolt r.tőrm. a Kiskőrösi Rendőrkapitányság Közrendvédelmi Osztály Körzeti Megbízotti Alosztály körzeti megbízottja azzal a kérelemmel fordult Csizovszki László r.alezredes kapitányságvezető felé, hogy számára engedélyezze és támogassa a fentiekben nevesített lakás bérbevételét. Török Zsolt r.tőrm. kérelmében indokolásként előadta, hogy jelenlegi családi körülményei nem teszik lehetővé a saját lakás vásárlását.

Fentiekre tekintettel javasolom, hogy a Képviselő-testület a város szakember-ellátottságának biztosítása érdekében – különös tekintettel a Bács-Kiskun Megyei Rendőr-főkapitányságot 2017. november 14. napjáig megillető bérlő-kijelölési jogára – adja bérbe a Luther Márton tér 3. szám, III/24. ajtószám alatti, 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1 közlekedő helyiségekből álló, komfortos, 57 m2 alapterületű lakást Török Zsolt r.tőrm. részére 2015. március 1. napjától 2017. november 14. napjáig terjedő időtartamra, de legfeljebb a Kiskőrösi Rendőrkapitányságnál történő szolgálata teljesítéséig.


Kiskőrös, 2015. február 11.

	Domonyi László sk.
	polgármester





HATÁROZAT-TERVEZET

A Képviselő-testület
1. egyetért azzal, hogy a város szakember-ellátottságának biztosítása érdekében – különös tekintettel a Bács-Kiskun Megyei Rendőr-főkapitányságot megillető bérlő-kiválasztási jogára - az Önkormányzat üzleti vagyonát képező kiskőrösi 2674/A/24. hrsz-on nyilvántartott, természetben 6200 Kiskőrös, Luther Márton tér 3. szám. III/24. ajtószám alatti, 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1 közlekedő helyiségekből álló, komfortos, 57 m2 alapterületű lakást bérbe adja Török Zsolt r.tőrm. részére 2015. március 1. napjától 2017. november 14. napjáig terjedő időtartamra, de legfeljebb a Kiskőrösi Rendőrkapitányságnál történő szolgálata teljesítéséig.
2. felhatalmazza a polgármestert a határozat-tervezet mellékletét képező lakásbérleti szerződés aláírására.

Felelős:	polgármester
Határidő:	azonnal

1

